ระเบียบกรมการขนส่งทางบกระเบียบกรมการขนส่งทางบกว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร(ธ.ก.ส.) พ.ศ.๒๕๔๓ อาศัยอำนาจตามความในมาตรา ๑๐แห่งพระราชบัญญัติรถยนตร์ พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติรถยนตร์(ฉบับที่ ๓) พ.ศ.๒๕๒๕ อธิบดีกรมการขนส่งทางบกวางระเบียบว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตรไว้ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร(ธ.ก.ส.) พ.ศ.๒๕๔๓ข้อ ๒[๑] ระเบียบนี้ให้ใช้บังคับตั้งแต่วันที่ ๑๕ตุลาคม พ.ศ.๒๕๔๓ เป็นต้นไปข้อ ๓ บรรดาระเบียบ ข้อบังคับหรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับที่กำหนดไว้ในระเบียบนี้ให้ใช้ระเบียบนี้แทนข้อ ๔[๒] ในระเบียบนี้ธ.ก.ส. หมายความว่าธนาคารเพื่อการเกษตรและสหกรณ์การเกษตรหน่วยงานกรมการขนส่งทางบก หมายความว่าสำนักมาตรฐานงานทะเบียนและภาษีรถ สำนักงานขนส่งจังหวัดหรือสำนักงานขนส่งจังหวัดสาขาที่รถนั้นอยู่ในความรับผิดชอบ แล้วแต่กรณีข้อ ๕[๓] รถที่จะเสียภาษีประจำปีผ่าน ธ.ก.ส.ต้องเป็นรถที่จดทะเบียนตามกฎหมายว่าด้วยรถยนตร์ โดยเป็นรถที่ไม่มีภาษีค้างชำระหรือมีภาษีค้างชำระไม่เกิน ๑ ปี หรือมีภาษีค้างชำระเกิน ๑ ปีที่นายทะเบียนได้ประกาศยกเว้นการตรวจสภาพรถก่อนเสียภาษีประจำปีในประเภทดังต่อไปนี้๕.๑ รถยนต์นั่งส่วนบุคคลไม่เกิน ๗ คน (รย.๑)๕.๒ รถยนต์นั่งส่วนบุคคลเกิน ๗ คน (รย.๒)๕.๓ รถยนต์บรรทุกส่วนบุคคล (รย.๓)๕.๔ รถจักรยานยนต์ (รย.๑๒)ข้อ ๖ ให้ผู้ประสงค์จะเสียภาษีรถประจำปีผ่านธ.ก.ส. ยื่นขอเสียภาษี ณ สำนักงานของ ธ.ก.ส. ได้ทุกแห่งทั่วประเทศโดยดำเนินการดังนี้๖.๑[๔]ยื่นเสียภาษีรถประจำปีล่วงหน้าได้ไม่เกิน ๓ เดือน ก่อนวันครบกำหนดเสียภาษีเว้นแต่รถที่มีภาษีค้างชำระให้ยื่นได้ทันที๖.๒ยื่นหลักฐานดังต่อไปนี้เป็นหลักฐานประกอบการเสียภาษีรถประจำปีผ่าน ธ.ก.ส.(๑) ใบคู่มือจดทะเบียนรถ(๒)ใบรับรองการตรวจสภาพรถตามกฎหมายว่าด้วยรถยนตร์(สำหรับประเภทรถที่กรมการขนส่งทางบกกำหนดให้ต้องผ่านการตรวจสภาพจากสถานตรวจสภาพรถเอกชนก่อนการเสียภาษีประจำปี)(๓)[๕]หลักฐานการเอาประกันภัยตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕ที่ยังไม่สิ้นอายุ๖.๓ เสียภาษีรถประจำปีและเงินเพิ่ม (ถ้ามี)ตลอดจนค่าธรรมเนียมใบคู่มือจดทะเบียนรถ (กรณีที่รายการเสียภาษีในใบคู่มือจดทะเบียนรถเต็ม)ตามอัตราที่กฎหมายกำหนด๖.๔ ชำระค่าบริการตามอัตราที่ ธ.ก.ส. กำหนดข้อ ๗ ให้ ธ.ก.ส. มีหน้าที่ดำเนินการ ดังนี้๗.๑ ตรวจสอบความถูกต้องในการยื่นเสียภาษีรถตามข้อ๖.๑ และข้อ ๖.๒๗.๒ คำนวณและจัดเก็บเงินค่าภาษีรถ เงินเพิ่ม(ถ้ามี) ตลอดจนค่าธรรมเนียมใบคู่มือจดทะเบียนรถ(กรณีที่รายการเสียภาษีในใบคู่มือจดทะเบียนรถเต็ม)และค่าใช้บริการจากผู้ยื่นขอเสียภาษีรถ๗.๓ ออกใบรับฝากเงิน (PAY - IN) ซึ่งระบุหมายเลขทะเบียนรถให้แก่ผู้ยื่นขอเสียภาษีรถไว้เป็นหลักฐาน๗.๔ จัดทำแบบรายงานการรับชำระภาษีรถประจำปีตามแบบที่กรมการขนส่งทางบกเห็นชอบส่งให้หน่วยงานกรมการขนส่งทางบก จำนวน ๒ ฉบับ๗.๕ รวบรวมเอกสารตามข้อ ๖.๒พร้อมสำเนาใบรับฝากเงิน (PAY - IN)เป็นรายคัน ตามข้อ ๗.๓ และแบบรายงานการรับชำระภาษีรถประจำปีตามข้อ ๗.๔ส่งให้หน่วยงานกรมการขนส่งทางบกที่รถนั้นอยู่ในความรับผิดชอบ๗.๖ โอนเงินค่าภาษีรถ เงินเพิ่มและค่าธรรมเนียมใบคู่มือจดทะเบียนรถ (ถ้ามี)ตามจำนวนเงินที่เจ้าหน้าที่กรมการขนส่งทางบกได้ตรวจสอบแล้วภายในวันที่ได้รับสำเนาแบบรายงานการรับชำระภาษีประจำปีหรืออย่างช้าไม่เกินวันทำการถัดไปโดยนำเงินเข้าบัญชี ดังนี้(๑) รถที่จดทะเบียนในเขตกรุงเทพมหานครให้โอนเงินเข้าบัญชีในชื่อบัญชี กรุงเทพมหานคร(๒)รถที่จดทะเบียนในเขตจังหวัดอื่นนอกจากกรุงเทพมหานครให้โอนเงินเข้าบัญชีในชื่อบัญชี สำนักงานขนส่งจังหวัด..........................หรือสำนักงานขนส่งจังหวัดสาขา......................... แล้วแต่กรณี๗.๗ โอนเงินค่าภาษีค่าธรรมเนียมรถที่ชำระเพิ่มเติมให้ครบถ้วนในกรณีจำนวนเงินในหลักฐานการโอนเงินเข้าบัญชีน้อยกว่าจำนวนเงินค่าภาษีที่เจ้าของรถต้องชำระตามข้อ๑๓ (ถ้ามี)๗.๘ รับเอกสารที่ดำเนินการแล้วเสร็จ ได้แก่ใบคู่มือจดทะเบียนรถเครื่องหมายการเสียภาษีประจำปี ใบเสร็จรับเงินและหนังสือแจ้งเจ้าของรถกรณีชำระภาษีมากกว่าหรือน้อยกว่าจำนวนเงินค่าภาษีที่ต้องชำระหรือหนังสือแจ้งเจ้าของรถกรณีเอกสารหลักฐานไม่ครบถ้วนหรือไม่ถูกต้อง (ถ้ามี)คืนจากหน่วยงานกรมการขนส่งทางบกที่รับเรื่องหลังครบกำหนดระยะเวลาดำเนินการ ๕วันทำการ นับแต่วันที่ส่งเอกสารหลักฐานการขอเสียภาษีรถตามข้อ ๗.๕๗.๙จัดส่งเอกสารการรับชำระภาษีที่ดำเนินการแล้วเสร็จและหนังสือแจ้งเจ้าของรถกรณีชำระภาษีไว้มากกว่าหรือน้อยกว่าจำนวนที่ต้องชำระจริงตามข้อ๑๒ และข้อ ๑๓ หรือเอกสารหลักฐานไม่ครบถ้วนหรือไม่ถูกต้องตามข้อ ๑๔ (ถ้ามี)แล้วแต่กรณีให้เจ้าของรถข้อ ๘[๖]ในส่วนกลางให้สำนักมาตรฐานงานทะเบียนและภาษีรถรับเรื่องการเสียภาษีรถประจำปีผ่านธ.ก.ส.สำหรับรถที่จดทะเบียนในเขตกรุงเทพมหานครทั้งหมดสำหรับการดำเนินการทั้งในส่วนกลางและส่วนภูมิภาคเมื่อสำนักมาตรฐานงานทะเบียนและภาษีรถสำนักงานขนส่งจังหวัดหรือสำนักงานขนส่งจังหวัดสาขาแล้วแต่กรณีรับเรื่องการเสียภาษีรถประจำปีจาก ธ.ก.ส. แล้ว ให้ดำเนินการ ดังนี้๘.๑ ตรวจสอบความถูกต้องของเอกสารหลักฐานจำนวนเงิน ค่าภาษีรถ เงินเพิ่ม และค่าธรรมเนียม (ถ้ามี) กับแบบรายงานการชำระภาษีรถที่ธ.ก.ส. นำส่งทั้งต้นฉบับและสำเนา๘.๒ จัดทำบันทึกแจ้งผลการตรวจสอบพร้อมกรอกรายละเอียดตามรายการลงในต้นฉบับและสำเนาแบบรายงานการชำระภาษีผ่าน ธ.ก.ส.แล้วส่งคืนสำเนาให้ ธ.ก.ส.ดำเนินการโอนเงินเข้าบัญชีตามจำนวนที่ได้รับแจ้งจากเจ้าหน้าที่กรมการขนส่งทางบก๘.๓ ออกใบเสร็จรับเงินค่าภาษี เงินเพิ่มและค่าธรรมเนียม (ถ้ามี) และให้ประทับตราข้อความว่า ผ่านธ.ก.ส. ตามใบรับฝากเงิน ลงวันที่เดือนพ.ศ.. ไว้ตอนล่างของใบเสร็จรับเงินในตำแหน่งก่อนชื่อผู้รับเงินพร้อมทั้งเติมข้อความให้ครบถ้วน๘.๔ ออกเครื่องหมายการเสียภาษีประจำปีและบันทึกรายการเสียภาษีดังนี้(๑)ให้บันทึกวันที่เสียภาษีตามวันที่ออกใบเสร็จรับเงิน(๒) ประทับตราข้อความด้วยตัวอักษรขนาดจิ๋วว่า ผ่านธ.ก.ส. กำกับรายการเสียภาษีไว้ด้วย(๓) ในส่วนกลางเมื่อสำนักมาตรฐานงานทะเบียนและภาษีรถรับชำระภาษีประจำปีรถที่อยู่ในความรับผิดชอบของสำนักงานขนส่งเขตพื้นที่แล้วให้รวบรวมข้อมูลรายละเอียดการบันทึกรายการเสียภาษีจัดส่งให้สำนักงานขนส่งเขตพื้นที่นั้นดำเนินการบันทึกรายการเสียภาษีลงในต้นทะเบียน๘.๕ รวบรวมเรื่องการรับชำระภาษีที่ดำเนินการแล้วเสร็จได้แก่ ใบคู่มือจดทะเบียนรถ เครื่องหมายการเสียภาษีประจำปี ใบเสร็จรับเงินและหนังสือแจ้งเจ้าของรถกรณีชำระภาษีไว้มากกว่าหรือน้อยกว่าจำนวนเงินที่ต้องจัดเก็บจริงตามข้อ๑๒ และข้อ ๑๓ หรือหนังสือแจ้งเจ้าของรถกรณีหลักฐานไม่ครบถ้วนหรือไม่ถูกต้องตามข้อ๑๔ ส่งให้พนักงาน ธ.ก.ส. ที่มารับเรื่องคืนเพื่อดำเนินการจัดส่งให้เจ้าของรถต่อไป๘.๖ตรวจสอบหลักฐานการโอนเงินเข้าบัญชีให้ตรงกับจำนวนเงินในแบบรายงานการรับชำระภาษีผ่านธ.ก.ส. ที่เจ้าหน้าที่หน่วยงานกรมการขนส่งทางบกได้ตรวจสอบไว้แล้วในข้อ ๘.๒และสำหรับในส่วนกลางเมื่อสิ้นวันทำการให้จัดส่งหลักฐานการโอนเงินพร้อมแบบรายงานการรับชำระภาษีต้นฉบับและแบบรายงานสรุปการรับเงินประจำวันให้กองคลัง๘.๗สำหรับสำนักงานขนส่งจังหวัดสาขาให้จัดส่งหลักฐานการโอนเงินเข้าบัญชีสำนักงานขนส่งจังหวัดภายในวันทำการแรกของสัปดาห์ถัดไปข้อ ๙[๗] (ยกเลิก)ข้อ ๑๐การดำเนินการรับชำระภาษีหน่วยงานกรมการขนส่งทางบกจะต้องดำเนินการให้แล้วเสร็จภายในเวลา ๕ วันทำการนับแต่วันที่ได้รับเอกสารหลักฐานการขอเสียภาษีรถที่ครบถ้วนถูกต้องจาก ธ.ก.ส.ข้อ ๑๑สำหรับกรณีที่จัดส่งเอกสารผิดสำนักงานให้หน่วยงานกรมการขนส่งทางบกคืนเรื่องให้ธ.ก.ส. นำไปยื่นยังหน่วยงานกรมการขนส่งทางบกที่รถนั้นอยู่ในความรับผิดชอบต่อไปข้อ ๑๒ ในกรณีที่ ธ.ก.ส. ได้โอนเงินเข้าบัญชีแล้วแต่ภายหลังตรวจสอบพบว่าจำนวนเงินในหลักฐานการโอนเข้าบัญชีมากกว่าจำนวนเงินค่าภาษีรถที่เจ้าของรถต้องชำระให้หน่วยงานกรมการขนส่งทางบกที่รถนั้นอยู่ในความรับผิดชอบดำเนินการรับชำระภาษีและมีหนังสือแจ้งให้เจ้าของรถทราบว่าได้มีการชำระเงินค่าภาษีไว้เกิน(ตามแบบเอกสารแนบ ๓) เพื่อให้เจ้าของรถนำหนังสือที่ได้รับแจ้งดังกล่าวพร้อมใบคู่มือจดทะเบียนรถและใบรับฝากเงิน (PAY -IN) ฉบับของเจ้าของรถยื่นเรื่องขอรับเงินค่าภาษีที่ชำระไว้เกินคืนภายในเวลาที่กำหนดโดยหนังสือแจ้งเจ้าของรถให้จัดส่งไปพร้อมกับการจัดส่งเอกสารใบคู่มือจดทะเบียนรถเครื่องหมายการเสียภาษีประจำปี และใบเสร็จรับเงิน (กรณีของส่วนภูมภาค) เพื่อให้ธ.ก.ส. จัดส่งให้กับเจ้าของรถต่อไปข้อ ๑๓[๘]ในกรณีที่ ธ.ก.ส. ได้โอนเงินเข้าบัญชีแล้วแต่ภายหลังตรวจสอบพบว่าจำนวนเงินในหลักฐานการโอนเงินเข้าบัญชีน้อยกว่าจำนวนเงินค่าภาษีรถที่เจ้าของรถต้องชำระให้หน่วยงานกรมการขนส่งทางบกที่รถนั้นอยู่ในความรับผิดชอบมีหนังสือแจ้งเจ้าของรถผ่านธ.ก.ส. (ต้นทาง) ในทันทีที่ตรวจสอบพบ (ตามแบบเอกสารแนบ ๔) เพื่อให้ ธ.ก.ส.ติดตามเรียกเก็บ และชำระค่าภาษีเพิ่มเติมให้ครบถ้วนโดยวิธีการโอนเงินเข้าบัญชีเพิ่มเติมและนำหลักฐาน ได้แก่ สำเนาใบรับฝากเงิน (PAY IN) ที่ชำระเพิ่มเติมเป็นรายคันและหลักฐานการนำเงินเข้าบัญชีมายื่นแสดงพร้อมทั้งแบบรายงานการรับชำระภาษีผ่าน ธ.ก.ส. แล้วจึงดำเนินการรับชำระภาษีตามข้อ ๘ต่อไปข้อ ๑๔กรณีตรวจสอบพบว่าเอกสารหลักฐานไม่ครบถ้วนหรือไม่ถูกต้องภายหลังจากที่ธ.ก.ส. ได้โอนเงินเข้าบัญชีแล้วให้หน่วยงานกรมการขนส่งทางบกที่รถนั้นอยู่ในความรับผิดชอบมีหนังสือแจ้งให้เจ้าของรถทราบ(ตามแบบเอกสารแนบ ๕) โดยส่งให้พนักงาน ธ.ก.ส.รับไปดำเนินการติดตามและเมื่อได้รับเอกสารครบถ้วนแล้วจึงดำเนินการรับชำระภาษีประจำปีต่อไปข้อ ๑๕[๙]ในกรณีที่ ธ.ก.ส. ได้รับเรื่องที่ดำเนินการแล้วเสร็จตามข้อ๘.๕ แล้ว หากเอกสารของเจ้าของรถดังกล่าวเกิดการชำรุดหรือสูญหาย ให้ ธ.ก.ส.หรือพนักงาน ธ.ก.ส.ที่ได้รับมอบหมายเป็นผู้รับผิดชอบดำเนินการเพื่อขอให้ออกเอกสารหลักฐานให้ใหม่ตามระเบียบที่กรมการขนส่งทางบกกำหนดต่อไปข้อ ๑๖ในการรับเสียภาษีรถประจำปีผ่านธ.ก.ส. ให้ถือว่าวันที่ ธ.ก.ส. รับชำระเงินค่าภาษีตามที่ปรากฏในใบรับฝาก (PAY- IN) ของ ธ.ก.ส.เป็นวันรับชำระภาษีของนายทะเบียนข้อ ๑๗ในกรณีที่มีปัญหาข้อขัดข้องในการปฏิบัติเกี่ยวกับการเสียภาษีรถประจำปีผ่านธ.ก.ส. ให้บุคคลตามตำแหน่งหน้าที่ดังต่อไปนี้เป็นผู้ประสานงานกับ ธ.ก.ส.กรม ได้แก่ หัวหน้าฝ่ายรถยนต์นั่งไม่เกิน ๗ คนหัวหน้าฝ่ายรถยนต์นั่งเกิน ๗ คน และรถบรรทุก หัวหน้าฝ่ายรถจักรยานยนต์หัวหน้าฝ่ายบริหารงานทั่วไป สำนักมาตรฐานงานทะเบียนและภาษีรถ หัวหน้าฝ่ายทะเบียนรถสำนักงานขนส่งจังหวัดและหัวหน้าสำนักงานขนส่งจังหวัดสาขา[๑๐]ธ.ก.ส. ได้แก่หัวหน้าแผนกบริการเงินฝากและบริการเสริม ผู้จัดการสาขาผู้ช่วยผู้จัดการสาขาด้านการเงินและธนาคาร ผู้ช่วยผู้จัดการสาขาด้านพัฒนาธุรกิจและหัวหน้าพนักงานการเงินของ ธ.ก.ส. ทุกสาขาทั่วประเทศข้อ ๑๘ให้รองอธิบดี (ฝ่ายปฏิบัติการ)กรมการขนส่งทางบก รักษาการตามระเบียบนี้ประกาศณ วันที่ ๑๑ ตุลาคม พ.ศ.๒๕๔๓ปรีชา ออประเสริฐอธิบดีกรมการขนส่งทางบก[เอกสารแนบท้าย]๑.สมุดคุมใบรับฝากเงิน (PAY - IN)สำหรับการชำระเงินผ่าน ธ.ก.ส. (เอกสารแนบ 1)๒.รายงานสรุปการเงินผ่าน ธ.ก.ส. (เอกสารแนบ 2)๓.หนังสือการคืนเงินค่าภาษีรถที่ชำระไว้เกิน (เอกสารแนบ 3)๔.หนังสือให้ชำระภาษีเพิ่มเติม (เอกสารแนบ 4)๕.หนังสือขอให้ส่งเอกสารเพิ่มเติม (เอกสารแนบ 5)(ดูข้อมูลจากภาพกฎหมาย)ระเบียบกรมการขนส่งทางบก ว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร(ธ.ก.ส.) (ฉบับที่ ๒) พ.ศ. ๒๕๔๖[๑๑]ระเบียบกรมการขนส่งทางบก ว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร (ธ.ก.ส.) (ฉบับที่ ๓) พ.ศ. ๒๕๔๗[๑๒]ระเบียบกรมการขนส่งทางบก ว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร (ธ.ก.ส.) (ฉบับที่ ๔) พ.ศ. ๒๕๔๗[๑๓]อัมพิกา/แก้ไข๒๓/๔/๒๕๔๕Bปฐมพร/อัปเดท๑๙กันยายน ๒๕๕๐[๑]ราชกิจจานุเบกษา เล่ม ๑๑๗/ตอนพิเศษ ๑๒๐ ง/หน้า ๑๙/๒๗ พฤศจิกายน ๒๕๔๓[๒]ข้อ ๔ แก้ไขเพิ่มเติมโดยระเบียบกรมการขนส่งทางบก ว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร(ธ.ก.ส.) (ฉบับที่ ๒) พ.ศ. ๒๕๔๖[๓]ข้อ ๕ แก้ไขเพิ่มเติมโดยระเบียบกรมการขนส่งทางบก ว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร(ธ.ก.ส.) (ฉบับที่ ๒) พ.ศ. ๒๕๔๖[๔]ข้อ ๖.๑ แก้ไขเพิ่มเติมโดยระเบียบกรมการขนส่งทางบก ว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร(ธ.ก.ส.) (ฉบับที่ ๒) พ.ศ. ๒๕๔๖[๕]ข้อ ๖.๒ (๓) แก้ไขเพิ่มเติมโดยระเบียบกรมการขนส่งทางบก ว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร(ธ.ก.ส.) (ฉบับที่ ๔) พ.ศ. ๒๕๔๗[๖]ข้อ ๘ แก้ไขเพิ่มเติมโดยระเบียบกรมการขนส่งทางบก ว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร(ธ.ก.ส.) (ฉบับที่ ๒) พ.ศ. ๒๕๔๖[๗]ข้อ ๙ ยกเลิกโดยระเบียบกรมการขนส่งทางบก ว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร(ธ.ก.ส.) (ฉบับที่ ๒) พ.ศ. ๒๕๔๖[๘]ข้อ ๑๓ แก้ไขเพิ่มเติมโดยระเบียบกรมการขนส่งทางบก ว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร(ธ.ก.ส.) (ฉบับที่ ๒) พ.ศ. ๒๕๔๖[๙]ข้อ ๑๕ แก้ไขเพิ่มเติมโดยระเบียบกรมการขนส่งทางบก ว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร(ธ.ก.ส.) (ฉบับที่ ๒) พ.ศ. ๒๕๔๖[๑๐]ข้อ ๑๗ วรรคสอง แก้ไขเพิ่มเติมโดยระเบียบกรมการขนส่งทางบก ว่าด้วยการเสียภาษีรถประจำปีผ่านธนาคารเพื่อการเกษตรและสหกรณ์การเกษตร(ธ.ก.ส.) (ฉบับที่ ๒) พ.ศ. ๒๕๔๖[๑๑]ราชกิจจานุเบกษา เล่ม ๑๒๐/ตอนพิเศษ ๖๗ ง/หน้า ๙/๑๖ มิถุนายน ๒๕๔๖[๑๒]ราชกิจจานุเบกษา เล่ม ๑๒๑/ตอนที่ ๘๓ ง/หน้า ๑๗๔/๑๔ ตุลาคม ๒๕๔๗[๑๓]ราชกิจจานุเบกษา เล่ม ๑๒๑/ตอนพิเศษ ๑๒๕ ง/หน้า ๒๗/๕ พฤศจิกายน ๒๕๔๗